钦定古今图书集成/理学汇编/学行典/第189卷 > 吕源
## 钦定古今图书集成/理学汇编/学行典/第189卷 > 吕源

按《金华府志》：“吕源，字子中，性孝友嗜学。兄皓常语之
曰：‘充其义以行于家，而及于乡可也，何必应举求仕’。
遂躬行此言。执亲丧，哀毁逾礼，苫块三年。尝置义庄、
义仓、义冢，且别为小廪，收恤闾里。弃儿病革时，兄游
江陵，仰天大号曰：‘不及见吾兄，一语而诀，吾目不瞑
矣’。人莫不哀思之。郡邑以孝弟闻于朝，赠通直郎，旌”
表其门。《后溪刘光祖铭》：“宗族称其孝弟，乡党服其仁
义。”